
ΑΠΟΦΑΣΕΙ Σ 

Αριθ. απόφασης: 3933 

Έγκριση του Κανονισμού Σπουδών της Εθνικής Σχολής 
Δημόσιας Διοίκησης και Αυτοδιοίκησης (Ε.Σ.Δ.Δ.Α.). 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ ΕΘΝΙΚΟΥ ΚΕΝΤΡΟΥ 
ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΥΤΟΔΙΟΙΚΗΣΗΣ 

Έχοντας υπόψη: 

1. Τις διατάξεις των άρθρων 21 παρ. 6 και 22 παρ. 8 
του π.δ. 57/2007 «Κωδικοποίηση σε ενιαίο κείμενο των 
διατάξεων της κείμενης νομοθεσίας, που διέπουν το 
Εθνικό Κέντρο Δημόσιας Διοίκησης και Αυτοδιοίκησης 
(Ε.Κ.Δ.Δ.Α.)» (ΦΕΚ 59/Α714.03.2007). 

2. Τη γνωμοδότηση του Επιστημονικού - Εκπαιδευτικού 
Συμβουλίου του Ε.Κ.Δ.Δ.Α. (αριθ. 1/15-01-2014 πρακτικό 
συνεδρίασης). 

3. Την αριθ. ΔΙΕΚ/ΤΜ.Β/Φ.8.1/13/3941/22.02.2007 απόφα¬ 
ση του Υπουργού Εσωτερικών, Δημόσιας Διοίκησης και 
Αποκέντρωσης «Τροποποίηση καθορισμού συνολικής 
διάρκειας εκπαίδευσης στην Ε.Σ.Δ.Δ. και κατανομή αυ¬ 
τής σε φάσεις» (ΦΕΚ 337/Β713.03.2007). 

4. Την αριθ. 3822/12.11.2012 απόφαση του Δ.Σ. του 
Ε.Κ.Δ.Δ.Α. «Εγκριση του Κανονισμού Σπουδών της Εθνι¬ 
κής Σχολής Δημόσιας Διοίκησης και Αυτοδιοίκησης 
(Ε.Σ.Δ.Δ.Α.) (ΦΕΚ 3297/Β711.12.2012) και 

5. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του Κρατικού Προϋπο¬ 
λογισμού, αποφασίζουμε: 

Εγκρίνουμε τον Κανονισμό Σπουδών της Εθνικής Σχο¬ 
λής Δημόσιας Διοίκησης και Αυτοδιοίκησης (Ε.Σ.Δ.Δ.Α.), 
οι διατάξεις του οποίου έχουν ως ακολούθως: 

Άρθρο 1 

Πεδίο εφαρμογής 

Οι διατάξεις του παρόντος Κανονισμού Σπουδών κα¬ 
θορίζουν τις υποχρεώσεις των εκπαιδευομένων στο 
πλαίσιο της εκπαιδευτικής διαδικασίας της Ε.Σ.Δ.Δ.Α. 
και διέπουν το πειθαρχικό καθεστώς στο οποίο οι τε¬ 
λευταίοι υπάγονται. 


ΜΕΡΟΣ ΠΡΩΤΟ: 

ΓΕΝΙΚΕΣ ΔΙΑΤΑΞΕΙΣ 

Αρθρο 2 

Αποστολή και φυσιογνωμία της Ε.Σ.Δ.Δ.Α. 

1. Η Ε.Σ.Δ.Δ.Α. που συστάθηκε δυνάμει του άρθρου 57 
παρ. 1 περ. α' του ν. 3966/2011 (ΦΕΚ 118/Α') ως ενιαία 
εκπαιδευτική μονάδα του Εθνικού Κέντρου Δημόσιας 
Διοίκησης και Αυτοδιοίκησης (Ε.Κ.Δ.Δ.Α.), διαδέχεται την 
Εθνική Σχολή Δημόσιας Διοίκησης (Ε.Σ.Δ.Δ.) και ενσωμα¬ 
τώνει την Εθνική Σχολή Τοπικής Αυτοδιοίκησης (Ε.Σ.Τ.Α.). 

Αποστολή της Ε.Σ.Δ.Δ.Α. είναι η δημιουργία ενός σώ¬ 
ματος εξειδικευμένων στελεχών, με άρτια κατάρτιση και 
σύγχρονη διοικητική αντίληψη, που προορίζονται για τη 
στελέχωση των υπηρεσιών της κεντρικής διοίκησης, της 
κρατικής περιφερειακής διοίκησης και αυτοδιοίκησης. 

2. Προκειμένου να αξιοποιήσει τη διεθνή τεχνογνωσία 
και καινοτομία και τις βέλτιστες διοικητικές πρακτικές, 
η Ε.Σ.Δ.Δ.Α. αναπτύσσει ευρύ δίκτυο συνεργασιών με 
ομόλογους φορείς (Σχολές και Ινστιτούτα Δημόσιας 
Διοίκησης) άλλων κρατών. 

Άρθρο 3 

Ιδιότητα εκπαιδευομένου 

Η ιδιότητα του εκπαιδευομένου αποκτάται με την εγ¬ 
γραφή στην Ε.Σ.Δ.Δ.Α. εντός της εκάστοτε τασσόμενης 
αποκλειστικής προθεσμίας και αποβάλλεται αυτοδικαί¬ 
ως με την ολοκλήρωση του Προγράμματος Σπουδών 
της Ε.Σ.Δ.Δ.Α. και τη λήψη της αντίστοιχης βεβαίωσης ή 
την επιβολή της ποινής της οριστικής παύσης σύμφωνα 
με τα οριζόμενα στον παρόντα Κανονισμό Σπουδών. 

ΜΕΡΟΣ ΔΕΥΤΕΡΟ: 

ΕΚΠΑΙΔΕΥΤΙΚΗ ΔΙΑΔΙΚΑΣΙΑ 

Αρθρο 4 

Πρόγραμμα Σπουδών 

1. Το Πρόγραμμα Σπουδών της Ε.Σ.Δ.Δ.Α. σχεδιάζεται 
από τους Υπεύθυνους Σπουδών και'Ερευνας σε συνερ¬ 
γασία με το Διευθυντή της Ε.Σ.Δ.Δ.Α. και εγκρίνεται με 

απόφαση του Δ.Σ. του Ε.Κ.Δ.Δ.Α., μετά από γνωμοδότηση 
του Επιστημονικού - Εκπαιδευτικού Συμβουλίου. 

2. Στο πλαίσιο λειτουργίας της Ε.Σ.Δ.Δ.Α. είναι δυνατό 
να συνιστώνται με απόφαση του Γενικού Γραμματέα του 
Ε.Κ.Δ.Δ.Α. ομάδες εργασίας, στις οποίες συμμετέχουν 
και πρόσωπα εγνωσμένου επιστημονικού κύρους από 
την ακαδημαϊκή κοινότητα και τη Δημόσια Διοίκηση, με 
αντικείμενο τον προσδιορισμό των γενικών κατευθυντή¬ 
ριων αρχών, των συγκεκριμένων γνωστικών αντικειμέ¬ 
νων και του εκπαιδευτικού υλικού, όπως και κάθε άλλης 
λεπτομέρειας του Προγράμματος Σπουδών. 

3. Το Πρόγραμμα Σπουδών περιέχει τους τίτλους, τη 
διδακτέα ύλη και το σύνολο των εβδομαδιαίων ωρών 
διδασκαλίας των μαθημάτων, σεμιναρίων και εργα¬ 
στηρίων ανά Φάση Σπουδών, όπως επίσης δύναται να 
προβλέπει και άλλου είδους εκπαιδευτικές δραστηρι¬ 
ότητες (εργασίες, διαλέξεις, ημερίδες, εκπαιδευτικές 
επισκέψεις, πρακτική εκπαίδευση). 

4. Το Πρόγραμμα Σπουδών της Ε.Σ.Δ.Δ.Α. αναρτάται 
στο δικτυακό τόπο του Ε.Κ.Δ.Δ.Α. 

Αρθρο 5 

Διάρθρωση Εκπαιδευτικής Διαδικασίας 

1. Το Πρόγραμμα Σπουδών της Ε.Σ.Δ.Δ.Α. είναι συνολι¬ 
κής διάρκειας δεκαοκτώ (18) μηνών, μη υπολογιζόμενης 
της μηνιαίας κατ’ έτος κανονικής άδειας. 

2. Το Πρόγραμμα Σπουδών της Ε.Σ.Δ.Δ.Α. διαρθρώνεται 
σε τρεις διαδοχικές φάσεις: 

(α) Την Κοινή Φάση Σπουδών, διάρκειας τεσσάρων 
(4) μηνών. 

(β) Την Ειδική Φάση Σπουδών, διάρκειας δεκατριών 
(13) μηνών. 

(γ) Τη Φάση Προετοιμασίας για τις θέσεις προορισμού, 
διάρκειας ενός (1) μηνάς. 

Άρθρο 6 

Οργάνωση Εκπαιδευτικής Διαδικασίας 

1. Η εκπαιδευτική διαδικασία υλοποιείται σύμφωνα με 
το ωρολόγιο πρόγραμμα, το οποίο περιέχει την εβδομα¬ 
διαία κατανομή των ωρών διδασκαλίας των μαθημάτων, 
εργαστηρίων και σεμιναρίων, τους διδάσκοντες και τις 
αίθουσες διδασκαλίας. 

2. Η διδακτική ώρα ορίζεται σε πενήντα (50') λεπτά. 

3. Η διδασκαλία των μαθημάτων, εργαστηρίων και σε¬ 
μιναρίων δύναται να διεξάγεται σε κλιμάκια, στα οποία 
κατανέμονται οι εκπαιδευόμενοι, με σκοπό τη βελτίωση 
της ποιότητας του παρεχόμενου εκπαιδευτικού έργου. 
Στην περίπτωση αυτή λαμβάνεται μέριμνα για την ομοι¬ 
ομορφία της εξέτασης και των κριτηρίων αξιολόγησης 
των εκπαιδευομένων. 

Αρθρο 7 

Κοινή Φάση Σπουδών 

Το Πρόγραμμα της Κοινής Φάσης Σπουδών απευθύ¬ 
νεται προς όλους τους εκπαιδευόμενους, ανεξάρτητα 
από τα επιστημονικά πεδία των σπουδών τους, καλύπτει 
ένα ευρύ φάσμα γνωστικών αντικειμένων και αποσκοπεί 
στην απόκτηση ενός ενιαίου γνωστικού υπόβαθρου. 

Η Κοινή Φάση σπουδών δύναται να περιλαμβάνει μα¬ 
θήματα, σεμινάρια, εργαστήρια, ημερίδες, διαλέξεις, 
εκπαιδευτικές επισκέψεις και άλλες δραστηριότητες, 
σύμφωνα με το Πρόγραμμα Σπουδών. Στο πλαίσιο των 
μαθημάτων, σεμιναρίων και εργαστηρίων είναι δυνατό 


να ανατίθεται στους εκπαιδευόμενους η εκπόνηση ερ¬ 
γασιών και ασκήσεων. 

Αρθρο 8 

Ειδική Φάση Σπουδών 

1. Το Πρόγραμμα της Ειδικής Φάσης Σπουδών εστιάζει 
στην εφαρμοσμένη και εξειδικευμένη γνώση και απο¬ 
σκοπεί στην ανάπτυξη των επιστημονικών δεξιοτήτων 
και την υψηλού επιπέδου επαγγελματική κατάρτιση των 
εκπαιδευομένων. 

2. Η Ειδική Φάση Σπουδών επιμερίζεται σε τέσσερις 
(4) διαδοχικούς κύκλους εκπαίδευσης: 

(α) Πρώτος Κύκλος Μαθημάτων Εξειδίκευσης, διάρ¬ 
κειας τεσσάρων (4) μηνών. 

(β) Πρακτική Εκπαίδευση, διάρκειας τεσσάρων (4) μη¬ 
νών. 

(γ) Δεύτερος Κύκλος Μαθημάτων Εξειδίκευσης, διάρ¬ 
κειας τριών (3) μηνών. 

(δ) Κύκλος εκπόνησης και αξιολόγησης των Τελικών 
Εργασιών των εκπαιδευομένων, διάρκειας δύο (2) μηνών. 

3. Πρώτος Κύκλος Μαθημάτων Εξειδίκευσης 

(α) Ο Πρώτος Κύκλος Μαθημάτων Εξειδίκευσης δύνα- 
ται να περιλαμβάνει μαθήματα, σεμινάρια, εργαστήρια, 
ημερίδες, διαλέξεις, εκπαιδευτικές επισκέψεις και άλλες 
δραστηριότητες, σύμφωνα με το Πρόγραμμα Σπουδών. 
Στο πλαίσιο των μαθημάτων, σεμιναρίων και εργαστηρί¬ 
ων είναι δυνατό να ανατίθεται στους εκπαιδευόμενους 
η εκπόνηση εργασιών και ασκήσεων. 

(β) Τα μαθήματα, σεμινάρια και εργαστήρια του Πρώ¬ 
του Κύκλου της Ειδικής Φάσης Σπουδών παρέχουν 
στους εκπαιδευόμενους ένα διεπιστημονικό υπόβαθρο 
γνώσεων και αρχών. Μέσω της εφαρμογής καινοτόμων 
εκπαιδευτικών μεθόδων, οι εκπαιδευόμενοι εξοικειώ¬ 
νονται με τις θεμελιώδεις αρχές άσκησης δημόσιας 
πολιτικής και αποκτούν σύγχρονη διοικητική αντίληψη. 

4. Πρακτική Εκπαίδευση 

(α) Η Πρακτική Εκπαίδευση πραγματοποιείται κατά 
την Ειδική Φάση Σπουδών σε υπηρεσιακές μονάδες - 
πιλότους, που καθορίζονται κατόπιν εισήγησης της 
Ε.Σ.Δ.Δ.Α. 

Με απόφαση του Διευθυντή της Ε.Σ.Δ.Δ.Α. και σύμ¬ 
φωνα με όσα προβλέπει ο Οργανισμός του Ε.Κ.Δ.Δ.Α. 
ορίζονται ο Συντονιστής και οι Επιστημονικοί Υπεύθυνοι 
της Πρακτικής Εκπαίδευσης, οι οποίοι αναλαμβάνουν 
τον συντονισμό και τον σχεδίασμά του Προγράμματος 
Πρακτικής Εκπαίδευσης. Με την ίδια απόφαση ορίζο¬ 
νται ο Συντονιστής και οι Οργανωτικοί Υπεύθυνοι της 
Πρακτικής Εκπαίδευσης, οι οποίοι αναλαμβάνουν τη 
διοικητική και οργανωτική υποστήριξη του Προγράμ¬ 
ματος Πρακτικής Εκπαίδευσης. 

Για κάθε εκπαιδευόμενο ορίζονται ένας Εκπαιδευτής 
και ο αναπληρωτής αυτού, οι οποίοι επιλέγονται από το 
Μητρώο Εκπαιδευτών Πρακτικής Εκπαίδευσης. 

Οι εκπαιδευόμενοι παρουσιάζουν μελέτη περίπτω¬ 
σης με θέμα άρρηκτα συνυφασμένο με την τρέχουσα 
επικαιρότητα, αλλά και την εμπειρία που απεκόμισαν 
και το έργο που επιτέλεσαν στο πλαίσιο υλοποίησης 
του Προγράμματος Πρακτικής Εκπαίδευσης, το οποίο 
και παρουσιάζουν ενώπιον των λοιπών εκπαιδευομένων 
του οικείου κλιμακίου κατά τη διάρκεια του Δεύτερου 
Κύκλου Μαθημάτων Εξειδίκευσης. 

(β) Ο Εκπαιδευτής καταρτίζει το Πρόγραμμα Πρακτι¬ 
κής Εκπαίδευσης του εκπαιδευομένου. Ο εκπαιδεύομε- 

νος έχει την ευθύνη να αποστείλει στην Ε.Σ.Δ.Δ.Α. το 
Πρόγραμμα Πρακτικής Εκπαίδευσης σε χρονικό διάστη¬ 
μα δέκα (10) εργασίμων ημερών από την ημερομηνία 
τοποθέτησης στην υπηρεσία που πραγματοποιεί την 
Πρακτική του Εκπαίδευση. 

(γ) Οι Επιστημονικοί Υπεύθυνοι Πρακτικής Εκπαί¬ 
δευσης υποβάλλουν εισήγηση προς το Διευθυντή της 
Ε.Σ.Δ.Δ.Α. σχετικά με τις υπηρεσίες στις οποίες οι σπου¬ 
δαστές διατίθενται για την Πρακτική τους Εκπαίδευση. 
Οι προτάσεις που διαμορφώνονται, διαβιβάζονται στις 
οικείες υπηρεσίες για την έκδοση της απόφασης το¬ 
ποθέτησης των εκπαιδευομένων και ορισμού των εκ¬ 
παιδευτών τους. 

(δ) Με απόφαση του Διευθυντή, ορίζεται η κατανο¬ 
μή των σπουδαστών ανά Επιστημονικά Υπεύθυνο της 
Πρακτικής Εκπαίδευσης ο οποίος επικουρεί και αξιο¬ 
λογεί ενδιάμεσα την πρόοδο που πραγματοποιείται. 
Επισημαίνει και συνδράμει στην αντιμετώπιση ενδε¬ 
χόμενων δυσκολιών συνεργασίας με τον εκπαιδευτή 
και αναδεικνύει δυνατότητες βελτίωσης της Πρακτικής 
Εκπαίδευσης του σπουδαστή. 

Παράλληλα, με την ίδια απόφαση, ορίζεται η κατα¬ 
νομή των σπουδαστών ανά Οργανωτικά Υπεύθυνο της 
Πρακτικής Εκπαίδευσης, ο οποίος αξιολογεί ενδιάμεσα 
τις συνθήκες και τους όρους με τους οποίους πραγμα¬ 
τοποιείται η Πρακτική Εκπαίδευση, όπως η διαθέσιμη 
υλικοτεχνική υποδομή, η διοικητική ένταξη του σπου¬ 
δαστή, οι εργασιακές συνθήκες, η τήρηση του ωραρίου 
και η ενημέρωση του παρουσιολογίου, και αναδεικνύει 
δυνατότητες βελτίωσης της Πρακτικής Εκπαίδευσης 
του σπουδαστή. 

Η ενδιάμεση αξιολόγηση της Πρακτικής Εκπαίδευσης 
αποτυπώνεται σε φόρμες που συμπληρώνονται ανά επί¬ 
σκεψη και συγκεντρωτικές εκθέσεις ανά σπουδαστή, 
που κατατίθενται στο Τμήμα Συντονισμού Διοικητικού 
και Εκπαιδευτικού Έργου, προκειμένου να είναι διαθέ¬ 
σιμες στην αρμόδια επιτροπή κατά την εξέταση της 
Πρακτικής Ασκησης. 

Οι εκπαιδευόμενοι επικοινωνούν με τους Επιστημο¬ 
νικούς Υπευθύνους και τους Οργανωτικά Υπευθύνους 
Πρακτικής Εκπαίδευσης για την επίλυση τυχόν ζητημά¬ 
των που αναφύονται κατά τη διάρκεια της Πρακτικής 
Εκπαίδευσης. 

(ε) Μέσα σε χρονικό διάστημα πέντε (5) εργασίμων 
ημερών πριν την έναρξη της περιόδου υποστήριξης ενώ¬ 
πιον των διμελών επιτροπών Πρακτικής Εκπαίδευσης 
υποβάλλονται στην Ε.Σ.Δ.Δ.Α.: 

- Από τον Εκπαιδευτή: 

■ Το Έντυπο Αξιολόγησης του εκπαιδευομένου. 

- Από τον εκπαιδευόμενο: 

• Το Έντυπο Αξιολόγησης Πρακτικής Εκπαίδευσης. 

■ Η Έκθεση Πρακτικής Εκπαίδευσης. 

■ Ο φάκελος της μελέτης περίπτωσης του θέματος 
Πρακτικής Εκπαίδευσης. 

5. Δεύτερος Κύκλος Μαθημάτων Εξειδίκευσης 

(α) Ο Δεύτερος Κύκλος Μαθημάτων Εξειδίκευσης 
δύναται να περιλαμβάνει μαθήματα, σεμινάρια, εργα¬ 
στήρια, ημερίδες, διαλέξεις, εκπαιδευτικές επισκέψεις 
και άλλες δραστηριότητες, σύμφωνα με το Πρόγραμμα 
Σπουδών. 

(β) Στο πλαίσιο του Δεύτερου Κύκλου Μαθημάτων 
Εξειδίκευσης ανατίθεται στους εκπαιδευόμενους η εκ¬ 
πόνηση συλλογικών εργασιών (έκτασης 3.500 έως 4.000 


λέξεων/ανά εκπαιδευόμενο). Οι εν λόγω εργασίες πα¬ 
ρουσιάζονται από κάθε ομάδα εκπαιδευομένων ενώπιον 
των λοιπών εκπαιδευομένων του οικείου κλιμακίου. 

(γ) Οι συλλογικές εργασίες που ανατίθενται στους εκ¬ 
παιδευόμενους, αφορούν σε θεματικές περιοχές αιχμής 
που καθορίζονται από τους διδάσκοντες σε συνεργασία 
με τους Υπεύθυνους Σπουδών και Έρευνας. 

Η διαδικασία επιλογής των εν λόγω εργασιών από 
τους εκπαιδευόμενους καθορίζεται με απόφαση του 
Διευθυντή της Ε.Σ.Δ.Δ.Α. 

6. Κύκλος εκπόνησης και αξιολόγησης των Τελικών 
Εργασιών. 

(α) Με το πέρας του Δεύτερου Κύκλου Μαθημάτων 
Εξειδίκευσης ανατίθενται με απόφαση του Διευθυντή 
της Ε.Σ.Δ.Δ.Α. στους εκπαιδευόμενους οι Τελικές Εργα¬ 
σίες (έκτασης 10.000 έως 15.000 λέξεων). 

(β) Με απόφαση του Διευθυντή της Ε.Σ.Δ.Δ.Α. ορί¬ 
ζονται ο Συντονιστής και οι Επιστημονικοί Υπεύθυνοι 
του Κύκλου εκπόνησης και αξιολόγησης των Τελικών 
Εργασιών, οι οποίοι αναλαμβάνουν τον σχεδίασμά και 
συντονισμό του εν λόγω εκπαιδευτικού κύκλου. 

Με ευθύνη του Συντονιστή και των Επιστημονικών 
Υπεύθυνων του Κύκλου εκπόνησης και αξιολόγησης 
των Τελικών Εργασιών, καταρτίζεται κατάλογος με τις 
θεματικές ενότητες και τους τίτλους των Τελικών Ερ¬ 
γασιών, μετά από έγκριση του Διευθυντή της Ε.Σ.Δ.Δ.Α. 
Η θεματολογία των Τελικών Εργασιών αντλείται από το 
σύνολο της διδακτέας ύλης του Προγράμματος Σπου¬ 
δών της Ε.Σ.Δ.Δ.Α. 

Ο κατάλογος των Τελικών Εργασιών περιέχει αριθμό 
εργασιών προσαυξημένο τουλάχιστον κατά δέκα τοις 
εκατό (10%) του συνολικού αριθμού των εκπαιδευομέ- 
νων, και ανακοινώνεται στους εκπαιδευόμενους κατά 
τη διάρκεια του Δεύτερου Κύκλου Μαθημάτων Εξει- 
δίκευσης. 

Η επιλογή Τελικής Εργασίας από τον ανωτέρω κατά¬ 
λογο είναι δεσμευτική για τους εκπαιδευόμενους. Σε 
περίπτωση που για την ίδια εργασία εκδηλώνουν εν¬ 
διαφέρον περισσότεροι του ενός εκπαιδευόμενοι, τότε 
προτεραιότητα δίνεται στον εκπαιδευόμενο που προη¬ 
γείται στη βαθμολογική κατάταξη, όπως αυτή έχει δια¬ 
μορφωθεί μετά την αξιολόγηση και του Πρώτου Κύκλου 
Μαθημάτων Εξειδίκευσης της Ειδικής Φάσης Σπουδών. 

Για κάθε εκπαιδευόμενο ορίζεται με απόφαση του 
Γενικού Γραμματέα του Ε.Κ.Δ.Δ.Α. ένας Επιβλέπων, ο 
οποίος ανήκει υποχρεωτικά στο Μητρώο Κύριου Διδα¬ 
κτικού Προσωπικού του Ε.Κ.Δ.Δ.Α. και κατά προτίμηση 
έχει παράσχει διδακτικό έργο στα πλαίσια της τρέχου¬ 
σας εκπαιδευτικής σειράς. 

Οι εκπαιδευόμενοι συμμετέχουν σε προγραμματισμέ¬ 
νες συναντήσεις, συνολικής διάρκειας μέχρι έξι (6) ώρες, 
με τον Επιβλέποντα την εργασία τους, στο πλαίσιο των 
οποίων συζητούν την πρόοδο των εργασιών και επιλύ¬ 
ουν τυχόν ζητήματα που ανακύπτουν. Δεν συμπεριλαμ- 
βάνεται η διάρκεια των παρουσιάσεων αξιολόγησης της 
παρ. 2 του άρθρου 10 και των συναντήσεων, της υπο¬ 
στήριξης και της παρουσίασης των τελικών εργασιών. 

Αρθρο 9 

Πρόγραμμα Ξένων Γλωσσών 

1. Οι εκπαιδευόμενοι παρακολουθούν υποχρεωτικά 
την αγγλική γλώσσα στο πλαίσιο της εκπαιδευτικής 
διαδικασίας της Ε.Σ.Δ.Δ.Α. 



1922 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Οι εκπαιδευόμενοι κατά την εγγραφή τους στην 
Ε.Σ.Δ.Δ.Α. δηλώνουν και τη δεύτερη ξένη γλώσσα που 
θα παρακολουθήσουν στο πλαίσιο της εκπαιδευτικής 
διαδικασίας. 

2. Με την επιφύλαξη των παρ. 3 και 4 του παρόντος 
άρθρου, ως κύρια ξένη γλώσσα θεωρείται η ξένη γλώσ¬ 
σα με την οποία οι εκπαιδευόμενοι έχουν εισαχθεί στην 

Ε.Σ.Δ.Δ.Α. 

3. Ο ελάχιστος αριθμός εκπαιδευομένων για τη δη¬ 
μιουργία, ομοιογενούς ως προς το επίπεδο γλωσσο¬ 
μάθειας, τμήματος ξένης γλώσσας (είτε κύριας, είτε 
δευτερεύουσας) είναι οκτώ (8). 

4. Εκπαιδευόμενος που έχει εισαχθεί στην Ε.Σ.Δ.Δ.Α. 
με ξένη γλώσσα για την οποία δεν επαρκεί ο αριθμός 
των εκπαιδευομένων για τη δημιουργία ομοιογενούς 
τμήματος, δηλώνει ως κύρια ξένη γλώσσα την αγγλική. 

Άρθρο 10 

Αξιολόγηση εκπαιδευομένων - Αποφοίτηση 

1. Κατά τη διάρκεια της εκπαιδευτικής διαδικασίας 
της Ε.Σ.Δ.Δ.Α., οι εκπαιδευόμενοι αξιολογούνται και 
βαθμολογούνται για την επίδοσή τους στα μαθήματα, 
σεμινάρια, εργαστήρια και εργασίες, όπως αυτά ορί¬ 
ζονται από το Πρόγραμμα Σπουδών. Σε συγκεκριμένα 
μαθήματα, σεμινάρια ή εργαστήρια που ορίζονται με 
απόφαση του Διευθυντή της Ε.Σ.Δ.Δ.Α., δύναται να πα¬ 
ρέχεται επάρκεια. 

2. Η αξιολόγηση της Πρακτικής Εκπαίδευσης πραγ¬ 
ματοποιείται ενώπιον Διμελών Επιτροπών Αξιολόγη¬ 
σης που συγκροτούνται με απόφαση του Διευθυντή της 
Ε.Σ.Δ.Δ.Α. Ως μέλη των εν λόγω Επιτροπών ορίζονται 
στελέχη από το επιστημονικό και διοικητικό προσωπικό 
της Ε.Σ.Δ.Δ.Α. που είναι ενταγμένα στο Μητρώο Κύριου 
Διδακτικού Προσωπικού του Ε.Κ.Δ.Δ.Α. 

Η αξιολόγηση της Πρακτικής Εκπαίδευσης περιλαμ¬ 
βάνει: 

(α) την αξιολόγηση, από τη διμελή επιτροπή Πρακτι¬ 
κής Εκπαίδευσης, της Έκθεσης/Φακέλου της μελέτης 
περίπτωσης του θέματος Πρακτικής Εκπαίδευσης κάθε 
εκπαιδευομένου και 

(β) την αξιολόγηση κάθε εκπαιδευομένου από τον 
Εκπαιδευτή του. 

3. Η αξιολόγηση της Τελικής Εργασίας κάθε εκπαιδευ- 
ομένου πραγματοποιείται ενώπιον τριμελούς επιτροπής 
αξιολόγησης, τα μέλη της οποίας ορίζονται με απόφαση 
του Γενικού Γραμματέα του Ε.Κ.Δ.Δ.Α., κατόπιν εισήγη¬ 
σης των Επιστημονικών Υπεύθυνων του Κύκλου εκπό¬ 
νησης και αξιολόγησης των Τελικών Εργασιών. Στην εν 
λόγω επιτροπή συμμετέχουν: 

(α) ο Επιβλέπων την Τελική Εργασία και 

(β) δύο (2) αξιολογητές, οι οποίοι προέρχονται από το 
Μητρώο Κύριου Διδακτικού Προσωπικού του Ε.Κ.Δ.Δ.Α. 

4. Η κλίμακα βαθμολογίας ορίζεται από το ένα (1) έως 
το δέκα (10). Ο βαθμός για κάθε μάθημα, εργαστήριο, 
σεμινάριο ή εργασία μπορεί να είναι ακέραιος ή/και 
να ορίζεται με ακρίβεια μέχρι δύο (2) δεκαδικά ψηφία. 

Ο τελικός βαθμός αποφοίτησης σχηματίζεται σε τόσα 
δεκαδικά ψηφία όσα είναι απαραίτητα ώστε να προ¬ 
κύπτει με ευκρίνεια η σειρά αποφοίτησης των εκπαι- 
δευομένων. 

5. Αναβαθμολόγηση μαθημάτων, σεμιναρίων, εργα¬ 
στηρίων και εργασιών δεν επιτρέπεται. 


Διόρθωση βαθμού επιτρέπεται μόνο σε περίπτωση 
που έχει εμφιλοχωρήσει προφανής παραδρομή ή αθροι¬ 
στικό σφάλμα και ύστερα από σχετικό έγγραφο του 
αρμόδιου διδάσκοντος και απόφαση του Διευθυντή της 
Ε.Σ.Δ.Δ.Α. 

6. Τα γραπτά βαθμολογούνται και παραδίδονται υπο¬ 
γεγραμμένα στην Ε.Σ.Δ.Δ.Α. από τους διδάσκοντες - 
βαθμολογητές εντός προθεσμίας δέκα (10) εργασίμων 
ημερών από την παραλαβή τους. Μετά την αποσφρά¬ 
γιση των στοιχείων των σπουδαστών από τα γραπτά 
ή/και την παράδοση των βαθμολογιών των εργασιών, 
καταρτίζεται από τον διδάσκοντα και τον αρμόδιο Επι¬ 
στημονικά Υπεύθυνου λίστα με τον τελικό βαθμό κάθε 
σπουδαστή ανά διδάσκοντα και μάθημα, η οποία υπο¬ 
γράφεται από τον διδάσκοντα και τον Επιστημονικά 
Υπεύθυνο και παραδίδεται στο Τμήμα Διοικητικής και 
Εκπαιδευτικής Υποστήριξης. 

Τα γραπτά φυλάσσονται υποχρεωτικά για διάστημα 
δώδεκα (12) μηνών μετά την αποφοίτηση κάθε εκπαι¬ 
δευτικής σειράς. Μετά την πάροδο του χρόνου αυτού 
είναι δυνατή η καταστροφή των γραπτών, με ευθύνη 
της αρμόδιας Επιτροπής Εκκαθάρισης Αρχείων, εκτός 
αν εκκρεμεί σχετική ποινική, πειθαρχική ή οποιαδήποτε 
άλλη διοικητική διαδικασία. 

7. Η βαθμολογία των μαθημάτων, σεμιναρίων, ερ¬ 
γαστηρίων και εργασιών κάθε εκπαιδευτικής φάσης, 
όπως και της Τελικής Εργασίας καταχωρίζεται στο 
Ολοκληρωμένο Πληροφοριακό Σύστημα του Ε.Κ.Δ.Δ.Α. 
και τον ατομικό υπηρεσιακό φάκελο κάθε εκπαιδευο- 
μένου, ανακοινώνεται με απόφαση του Διευθυντή της 
Ε.Σ.Δ.Δ.Α. και αναρτάται στον πίνακα ανακοινώσεων της 
Σχολής. Η ενημέρωση των εκπαιδευομένων σχετικά με 
τη βαθμολογία δύναται να παρέχεται και με κάθε άλλο 
πρόσφορο μέσο. 

8. Η σειρά αποφοίτησης καθορίζεται από τον τελικό 
βαθμό αποφοίτησης, ο οποίος συντίθεται από: 

(ί) Το βαθμό (μέσο όρο) των μαθημάτων, σεμιναρίων 
και εργαστηρίων της Κοινής Φάσης Σπουδών υπολογι¬ 
ζόμενο με συντελεστή βαρύτητας 25%. 

(ϋ) Το βαθμό της Πρακτικής Εκπαίδευσης υπολογιζό¬ 
μενο με συντελεστή βαρύτητας 15%. 

Με απόφαση του Διευθυντή της Ε.Σ.Δ.Δ.Α. προσδιορί¬ 
ζεται το ποσοστό συμμετοχής της Έκθεσης Πρακτικής 
Εκπαίδευσης, του φακέλου της μελέτης περίπτωσης του 
θέματος Πρακτικής Εκπαίδευσης και της αξιολόγησης 
κάθε εκπαιδευομένου από τον εκπαιδευτή του. 

(ιϋ) Το βαθμό (μέσο όρο) των μαθημάτων, σεμιναρί¬ 
ων και εργαστηρίων του Πρώτου και Δεύτερου Κύκλου 
Μαθημάτων Εξειδίκευσης της Ειδικής Φάσης Σπουδών 
υπολογιζόμενο με συντελεστή βαρύτητας 40%. 

(ίν) Το βαθμό της Τελικής Εργασίας υπολογιζόμενο 
με συντελεστή βαρύτητας 20%. 

9. Η επίδοση επί της κύριας ξένης γλώσσας λαμβά- 
νεται υπόψη για τη διαμόρφωση του βαθμού σε κάθε 
εκπαιδευτική φάση. Η επίδοση επί της δεύτερης ξένης 
γλώσσας που παρακολουθούν οι εκπαιδευόμενοι δεν 
λαμβάνεται υπόψη στη βαθμολογία, συμπεριλαμβάνεται 
ωστόσο στον ατομικό υπηρεσιακό τους φάκελο, όπου 
αναφέρεται το επίπεδο της γλωσσομάθειας. 

10. Εκπαιδευόμενος που ολοκλήρωσε το πλήρες Πρό¬ 
γραμμα Σπουδών της Ε.Σ.Δ.Δ.Α., κατατάσσεται με βάση 
τον τελικό βαθμό αποφοίτησης σε μία από τις παρα¬ 
κάτω βαθμίδες: 

Πρώτη βαθμίδα: 

■ Αριστούχος αποφοιτήσας (βαθμός μεγαλύτερος ή 
ίσος του 8,5) 

Δεύτερη βαθμίδα: 

■ Επιτυχώς αποφοιτήσας (βαθμός μεγαλύτερος ή ίσος 
του 5 και μικρότερος του 8,5) 

Τρίτη βαθμίδα: 

■ Φοιτήσας (βαθμός μικρότερος του 5). 

ΜΕΡΟΣ ΤΡΙΤΟ: 

ΥΠΟΧΡΕΩΣΕΙΣ ΕΚΠΑΙΔΕΥΟΜΕΝΩΝ Ε.Σ.Δ.Δ.Α. 

Αρθρο 11 

Υποχρεώσεις των εκπαιδευόμενων 

1. Οι εκπαιδευόμενοι έχουν την υποχρέωση να παρακο¬ 
λουθούν και να συμμετέχουν ανελλιπώς στην εκπαιδευ¬ 
τική διαδικασία, σύμφωνα με το γενικό και το ωρολόγιο 
Πρόγραμμα Σπουδών. Η υποχρέωση αυτή ισχύει και για 
τις εκπαιδευτικές επισκέψεις, διαλέξεις, ημερίδες και 
κάθε άλλη εκπαιδευτική δραστηριότητα που λαμβάνει 
χώρα στο πλαίσιο της Ε.Σ.Δ.Δ.Α., σύμφωνα με το Πρό¬ 
γραμμα Σπουδών. 

Κατά τη διάρκεια της εκπαιδευτικής διαδικασίας της 
Ε.Σ.Δ.Δ.Α. λαμβάνονται για κάθε διδακτική ώρα απου¬ 
σίες. 

Σε περίπτωση καθυστερημένης προσέλευσης, ο εκ¬ 
παιδευόμενος θεωρείται απών κατά τη συγκεκριμένη 
διδακτική ώρα. Ο διδάσκων δύναται να απαγορεύσει 
την είσοδο μετά την έναρξη της διδασκαλίας. 

Με την επιφύλαξη της παρ. 9 του παρόντος άρθρου 
και της παρ. 1 του άρθρου 12, η απουσία από τα μα¬ 
θήματα, τα σεμινάρια, τις εξετάσεις και τη γενικότερη 
εκπαιδευτική διαδικασία δεν δικαιολογείται. 

2. Η συμμετοχή των εκπαιδευομένων στην Πρακτική 
Εκπαίδευση είναι υποχρεωτική. 

Με ευθύνη του Εκπαιδευτή υποβάλλεται στην 
Ε.Σ.Δ.Δ.Α. σε μηνιαία βάση το δελτίο παρακολούθησης 
της Πρακτικής Εκπαίδευσης κάθε εκπαιδευομένου (πα- 
ρουσιολόγιο). 

Οι εκπαιδευόμενοι οφείλουν να συμμορφώνονται προς 
τους κανόνες λειτουργίας της υπηρεσίας στην οποία 
πραγματοποιούν την Πρακτική τους Εκπαίδευση. 

3. Οι εκπαιδευόμενοι έχουν την υποχρέωση να μετέ¬ 
χουν στις γραπτές εξετάσεις και γενικότερα σε κάθε 
είδους δοκιμασία που λαμβάνει χώρα στο πλαίσιο της 
εκπαιδευτικής διαδικασίας της Ε.Σ.Δ.Δ.Α. 

Οι εκπαιδευόμενοι οφείλουν να συμμορφώνονται προς 
τις υποδείξεις των επιτηρητών που αφορούν στον τρό¬ 
πο και τη διαδικασία διεξαγωγής των εξετάσεων, να 
προσέρχονται εγκαίρως στις αίθουσες, όπως και να 
μην υπερβαίνουν τον προκαθορισμένο χρόνο εξέτασης. 

4. Οι εκπαιδευόμενοι έχουν την υποχρέωση να εκ¬ 
πονούν και να καταθέτουν σε προκαθορισμένο αριθμό 
αντιτύπων, σύμφωνα με τις οριζόμενες προδιαγραφές 
και εντός των εκάστοτε τασσόμενων αποκλειστικών 
προθεσμιών, κάθε είδους εργασία που τους ανατίθε¬ 
ται στο πλαίσιο της εκπαιδευτικής διαδικασίας της 
Ε.Σ.Δ.Δ.Α. 

Ουδεμία εργασία γίνεται δεκτή μετά την πάροδο των 
τασσόμενων προθεσμιών. 

Εκπαιδευόμενος, ο οποίος λόγω ασθένειας ή άλλου 
σπουδαίου λόγου αδυνατεί να καταθέσει εμπρόθεσμα 
οποιαδήποτε εργασία, οφείλει να ειδοποιεί εγκαίρως 
τη Σχολή και να προσκομίζει τις αναγκαίες ιατρικές ή 


άλλες βεβαιώσεις για την απόδειξη του κωλύματος. Σε 
τέτοιες εξαιρετικές και πλήρως αιτιολογημένες περι¬ 
πτώσεις, ο Διευθυντής της Ε.Σ.Δ.Δ.Α. ορίζει με απόφασή 
του νέα ημερομηνία κατάθεσης της εργασίας μέσα σε 
εύλογο χρόνο από την αρχική ημερομηνία κατάθεσης. 

Όλες οι εργασίες αρχειοθετούνται στη Βιβλιοθήκη του 
Ε.Κ.Δ.Δ.Α. κατά εκπαιδευτική σειρά και είναι διαθέσιμες 
σε κάθε ενδιαφερόμενο. 

Το Ε.Κ.Δ.Δ.Α. δύναται να αναρτά τις εργασίες των 
εκπαιδευομένων στο δικτυακό του τόπο, να προβαίνει 
σε μετάφραση και επεξεργασία των κειμένων και γε¬ 
νικότερα να αξιοποιεί τις εργασίες για εκπαιδευτικούς 
και ερευνητικούς σκοπούς. 

Όλα τα ανωτέρω τελούν υπό την τήρηση των διατυ¬ 
πώσεων που τίθενται από την κείμενη νομοθεσία για την 
προστασία των δικαιωμάτων πνευματικής ιδιοκτησίας. 

5. Σε περίπτωση που εκπαιδευόμενος αδικαιολογή¬ 
τους απουσιάζει από πάσης φύσεως εξεταστική διαδι¬ 
κασία ή καταθέτει εκπροθέσμως οποιαδήποτε εργασία 
του ανατίθεται ή με οποιονδήποτε τρόπο δολιεύει την 
εξεταστική διαδικασία ή τη διαδικασία εκπόνησης της 
Τελικής και κάθε άλλης εργασίας, πέραν των οριζομέ- 
νων στο άρθρο 15 του παρόντος Κανονισμού Σπουδών, 
βαθμολογείται με μηδέν (0). 

6. Με το πέρας κάθε Φάσης Σπουδών οι εκπαιδευόμε¬ 
νοι έχουν την υποχρέωση να υποβάλουν ηλεκτρονικά 
τα αντίστοιχα Έντυπα Αξιολόγησης του Προγράμματος 
Σπουδών της Ε.Σ.Δ.Δ.Α. 

Αντικείμενο αξιολόγησης αποτελεί σύμφωνα με τα ως 
άνω οριζόμενα και η Πρακτική Εκπαίδευση. 

7. Οι εκπαιδευόμενοι κάνουν χρήση των αιθουσών, 
των εργαστηρίων Η/Υ και γενικότερα όλων των εγκα¬ 
ταστάσεων και των μέσων του Ε.Κ.Δ.Δ.Α. εντός του 
καθοριζόμενου από τη Σχολή ωραρίου. Επίσης, οι εκπαι¬ 
δευόμενοι κάνουν χρήση της Βιβλιοθήκης σύμφωνα με 
τα οριζόμενα στον Κανονισμό Χρήσης της Βιβλιοθήκης 
του Ε.Κ.Δ.Δ.Α. 

Οι εκπαιδευόμενοι συνεργάζονται για τις εκπαιδευ¬ 
τικές και ερευνητικές τους ανάγκες με τους διδάσκο¬ 
ντες και τους Υπεύθυνους Σπουδών και Έρευνας της 
Ε.Σ.Δ.Δ.Α., σύμφωνα με το εκάστοτε πρόγραμμα που 
ανακοινώνεται. 

8. Οι εκπαιδευόμενοι οφείλουν να διεκπεραιώνουν με 
συνέπεια και σύμφωνα με τις διατυπώσεις του παρόντος 
Κανονισμού Σπουδών τα εκπαιδευτικά τους καθήκοντα 
και τις εξεταστικές τους υποχρεώσεις. 

Οι εκπαιδευόμενοι οφείλουν να επιδεικνύουν την 
προσήκουσα συμπεριφορά προς τη Διεύθυνση, τους 
διδάσκοντες και το επιστημονικό και διοικητικό προ¬ 
σωπικό της Ε.Σ.Δ.Δ.Α. και του Ε.Κ.Δ.Δ.Α. γενικότερα και 
να απέχουν από κάθε ενέργεια, η οποία αντίκειται στην 
ιδιότητα και το ήθος ενός μελλοντικού στελέχους της 
Δημόσιας Διοίκησης. 

9. Εκπαιδευόμενος, ο οποίος αποδεδειγμένα για λό¬ 
γους υγείας ή κυήσεως ή μητρότητας ή ανωτέρας βίας, 
καταγράφει σύνολο απουσιών, άνω του τριάντα τοις 
εκατό (30%) του συνόλου των ωρών διδασκαλίας κάθε 
εκπαιδευτικής φάσης, υποχρεούται να επαναλάβει τα 
μαθήματα της εν λόγω φάσης με την επόμενη εκπαιδευ¬ 
τική σειρά, χωρίς να έχει τη δυνατότητα να συνεχίσει 
την εκπαιδευτική διαδικασία της σειράς του. Μέχρι την 
έναρξη της αντίστοιχης Φάσης Σπουδών της επόμενης 
εκπαιδευτικής σειράς, ισχύουν τα κάτωθι: 

(α) για όσους από τους εκπαιδευόμενους φέρουν ήδη 
κατά την εισαγωγή τους στην Ε.Σ.Δ.Δ.Α. την ιδιότητα 
του δημοσίου υπαλλήλου, ανακαλείται αυτοδικαίως η 
απόσπασή τους στη Σχολή και 

(β) για όσους από τους εκπαιδευόμενους δεν φέρουν 
κατά την εισαγωγή τους στην Ε.Σ.Δ.Δ.Α. την ιδιότητα 
του δημοσίου υπαλλήλου, εκδίδεται απόφαση του Διευ¬ 
θυντή της Ε.Σ.Δ.Δ.Α. δυνάμει της οποίας απασχολούνται 
στη Σχολή. Κατά το διάστημα της ως άνω απασχόλη¬ 
σης, οι εκπαιδευόμενοι τελούν υπό την εποπτεία του 
Διευθυντή της Ε.Σ.Δ.Δ.Α. 

Άρθρο 12 

Άδειες από τα μαθήματα και τις εξετάσεις 

1. Σε εξαιρετικές και πλήρως αιτιολογημένες περιπτώ¬ 
σεις, ο Διευθυντής της Ε.Σ.Δ.Δ.Α. δύναται να χορηγεί 
σε εκπαιδευόμενο άδεια απουσίας έως τεσσάρων (4) 
ημερών ανά εξάμηνο. 

2. Σε περίπτωση δικαιολογημένης απουσίας του εκ- 
παιδευομένου από κάθε είδους εξεταστική διαδικασία 
ή δοκιμασία, ο Διευθυντής της Ε.Σ.Δ.Δ.Α. ορίζει με από¬ 
φασή του νέα ημερομηνία εξέτασης μέσα σε εύλογο 
χρόνο από την αρχική ημερομηνία της εξέτασης. 

Εκπαιδευόμενος, ο οποίος λόγω ασθένειας ή άλλου 
σπουδαίου λόγου αδυνατεί να μετάσχει σε οποιαδήποτε 
εξεταστική διαδικασία ή δοκιμασία κατά την προκαθορι¬ 
σμένη ημερομηνία διεξαγωγής της, οφείλει να ειδοποιεί 
εγκαίρως τη Σχολή και να προσκομίζει τις αναγκαίες 
ιατρικές ή άλλες βεβαιώσεις για την απόδειξη του κω¬ 
λύματος. 

Αρθρο 13 

Διευκολύνσεις - Δυνατότητες στους εκπαιδευομένους 

1. Εκπαιδευόμενος, ο οποίος για έναν από τους λόγους 
που απαριθμούνται στην παρ. 9 του άρθρου 11 του πα¬ 
ρόντος Κανονισμού Σπουδών διακόπτει την εκπαίδευσή 
του στην Ε.Σ.Δ.Δ.Α., όταν επιστρέφει στη Σχολή για να 
συνεχίσει την εκπαίδευσή του, έχει τη δυνατότητα να 
επιλέξει με αίτησή του: 

(α) είτε να διατηρήσει τη συνολική βαθμολογία (μέσο 
όρο) κάθε Φάσης Σπουδών ή κύκλου εκπαίδευσης που 
έχει ολοκληρώσει, λαμβανομένων όμως υπόψη των συ¬ 
ντελεστών βαθμολόγησης της τρέχουσας εκπαιδευτικής 
σειράς 

(β) είτε να παρακολουθήσει και επανεξεταστεί στο 
σύνολο των μαθημάτων, σεμιναρίων, εργαστηρίων και 
εργασιών της Φάσης Σπουδών ή κύκλου εκπαίδευσης 
που έχει ολοκληρώσει. 

2. Εκπαιδευόμενος, ο οποίος δικαιολογημένα κατα¬ 
γράφει σύνολο απουσιών άνω του ενός (1) μηνός της 
συνολικής διάρκειας της Πρακτικής Εκπαίδευσης, έχει 
τη δυνατότητα να αναπληρώσει τις απουσίες κατά τη 
διάρκεια του χρονικού διαστήματος που μεσολαβεί από 
την έναρξη εκπόνησης της Τελικής Εργασίας μέχρι και 
την αποφοίτησή του από την Ε.Σ.Δ.Δ.Α. 

ΜΕΡΟΣ ΤΕΤΑΡΤΟ: 

ΠΕΙΘΑΡΧΙΚΟ ΚΑΘΕΣΤΩΣ ΕΚΠΑΙΔΕΥΟΜΕΝΩΝ 

Ε.Σ.Δ.Δ.Α. 

Άρθρο 14 

Πειθαρχικό καθεστώς 

Οι εκπαιδευόμενοι στην Ε.Σ.Δ.Δ.Α. υπάγονται στις πει¬ 
θαρχικές διατάξεις του παρόντος Κανονισμού Σπουδών. 


Αρθρο 15 

Πειθαρχικά παραπτώματα 

1. Πειθαρχικό παράπτωμα αποτελεί κάθε υπαίτια και 
καταλογιστή πράξη ή παράλειψη και γενικά συμπερι¬ 
φορά του εκπαιδευομένου, η οποία αντίκειται στις υπο¬ 
χρεώσεις που απορρέουν από την ιδιότητά του. 

2. Πειθαρχικά παραπτώματα για τους εκπαιδευόμε¬ 
νους στην Ε.Σ.Δ.Δ.Α. αποτελούν: 

(α) Η μη συμμόρφωση με τις διατάξεις του παρόντος 
Κανονισμού Σπουδών και του Κανονισμού Χρήσης της 
Βιβλιοθήκης του Ε.Κ.Δ.Δ.Α. 

(β) Η αδικαιολόγητη απουσία από τα μαθήματα, ερ¬ 
γαστήρια, σεμινάρια και κάθε είδους εξεταστική διαδι¬ 
κασία ή δοκιμασία, όπως και από όλες τις εκδηλώσεις 
της Ε.Σ.Δ.Δ.Α. (ημερίδες, διαλέξεις, εκπαιδευτικές επι¬ 
σκέψεις). 

(γ) Η χρήση βοηθημάτων ή προσωπικών σημειώσεων 
κατά την εξεταστική διαδικασία, όταν τούτο δεν προ- 
βλέπεται, η συνεργασία μεταξύ των εκπαιδευομένων 
και γενικότερα η κάθε είδους δολίευση της εξεταστικής 
διαδικασίας ή της διαδικασίας εκπόνησης και υποστή¬ 
ριξης της Τελικής και κάθε άλλης εργασίας, η οποία 
συνεπάγεται τη μηδένιση του γραπτού ή της εργασίας, 
αντίστοιχα. 

(δ) Η μη συμμόρφωση προς τους κανόνες λειτουργίας 
της υπηρεσίας στην οποία πραγματοποιούν την Πρα¬ 
κτική τους Εκπαίδευση. 

(ε) Η αναξιοπρεπής ή ανάρμοστη ή ανάξια για εκπαι¬ 
δευόμενο συμπεριφορά, εντός Ε.Σ.Δ.Δ.Α. 

(στ) Η με κάθε τρόπο παρακώλυση της εύρυθμης λει¬ 
τουργίας της Σχολής ως προς την τήρηση του Προ¬ 
γράμματος Σπουδών της, καθώς και ως προς την απρό¬ 
σκοπτη διεξαγωγή κάθε άλλης δραστηριότητας που 
προγραμματίζεται στο πλαίσιο της Ε.Σ.Δ.Δ.Α. 

(ζ) Η πρόκληση φθοράς, λόγω παράνομης ή ασυνήθι¬ 
στης χρήσης, στον πάγιο εξοπλισμό των αιθουσών και 
εργαστηρίων Η/Υ του Ε.Κ.Δ.Δ.Α. 

(η) Η μη εμφάνιση ή η άρνηση κατάθεσης ως μάρτυρα, 
χωρίς εύλογη αιτία,στο πλαίσιο πειθαρχικής διαδικασί¬ 
ας που έχει κινηθεί εναντίον εκπαιδευόμενου. 

(θ) Η απείθεια (απλή ή σοβαρή). 

(ι) Η αδικαιολόγητη άρνηση προσέλευσης για ιατρική 
εξέταση. 

(ια) Η άσκηση κριτικής των πράξεων της προϊσταμένης 
αρχής που γίνεται δημοσίως, γραπτώς ή προφορικώς, 
με σκόπιμη χρήση - εν γνώσει - εκδήλως ανακριβών 
στοιχείων ή με χαρακτηριστικά απρεπείς εκφράσεις. 

(ιβ) Η άσκηση εργασίας ή έργου με αμοιβή, χωρίς 
άδεια της υπηρεσίας. 

(ιγ) Η διάπραξη των ποινικών αδικημάτων που αποτε¬ 
λούν κώλυμα διορισμού, σύμφωνα με τα οριζόμενα στο 
άρθρο 8 παρ. 1 του Υπαλληλικού Κώδικα (ν. 3528/2007, 
ΦΕΚ 26/Α709-02-2007). 

3. Η δίωξη και η τιμωρία πειθαρχικών παραπτωμάτων 
αποτελεί καθήκον των πειθαρχικών οργάνων. 

4. Κατ’ εξαίρεση, για πειθαρχικά παραπτώματα που 
θα επέσυραν την ποινή της έγγραφης επίπληξης, η δί¬ 
ωξη απόκειται στη διακριτική εξουσία των πειθαρχι¬ 
κών οργάνων, τα οποία λαμβάνουν υπόψη αφ’ ενός το 
συμφέρον της Ε.Σ.Δ.Δ.Α. και αφ' ετέρου τις συνθήκες 
διάπραξης του πειθαρχικού παραπτώματος και την εν 
γένει διαγωγή του εκπαιδευομένου. 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


1925 


5. Δεν επιτρέπεται δεύτερη δίωξη για το ίδιο πειθαρ¬ 
χικό παράπτωμα. 

Άρθρο 16 

Πειθαρχικά όργανα 

1. Πειθαρχική εξουσία στους εκπαιδευόμενους στην 
Ε.Σ.Δ.Δ.Α. ασκούν: 

(α) ο Πειθαρχικός Προϊστάμενος 

(β) το Πρωτοβάθμιο Πειθαρχικό Συμβούλιο και 

(γ) το Δευτεροβάθμιο Πειθαρχικό Συμβούλιο. 

2. Πειθαρχικός Προϊστάμενος των εκπαιδευόμενων 
είναι ο Διευθυντής της Ε.Σ.Δ.Δ.Α. 

Ο Διευθυντής της Ε.Σ.Δ.Δ.Α. δύναται να καλεί κατ’ 
ιδίαν κάθε εκπαιδευόμενο που δεν συμμορφώνεται προς 
τις υποχρεώσεις του και να του απευθύνει συστάσεις 
προφορικά. 

3. Το Πρωτοβάθμιο Πειθαρχικό Συμβούλιο κρίνει σε 
πρώτο βαθμό, ύστερα από παραπομπή της υπόθεσης σε 
αυτό και σε δεύτερο βαθμό, ύστερα από ένσταση κατά 
απόφασης του Πειθαρχικός Προϊσταμένου. 

Το Δευτεροβάθμιο Πειθαρχικό Συμβούλιο αποφαίνεται 
σε δεύτερο βαθμό, ύστερα από ένσταση κατά απόφασης 
του Πρωτοβάθμιου Πειθαρχικού Συμβουλίου. 

4. Το Πρωτοβάθμιο Πειθαρχικό Συμβούλιο απαρτίζεται 
από: 

(α)Ένα (1) μέλος του Μητρώου Κύριου Διδακτικού 
Προσωπικού του Ε.Κ.Δ.Δ.Α., που παρέχει διδακτικό έργο 
στο πλαίσιο της τρέχουσας εκπαιδευτικής σειράς, ως 
Πρόεδρο 

(β) Έναν (1) Υπεύθυνο Σπουδών και Έρευνας της 
Ε.Σ.Δ.Δ.Α. και 

(γ) Έναν (1) εκπρόσωπο από το Σύλλογο Εκπαιδευο- 
μένων Ε.Σ.Δ.Δ.Α. 

Τα τακτικά και τα ισάριθμα αναπληρωματικά μέλη του 
Πρωτοβάθμιου Πειθαρχικού Συμβουλίου ορίζονται με 
απόφαση του Δ.Σ. του Ε.Κ.Δ.Δ.Α., ύστερα από εισήγηση 
του Διευθυντή της Ε.Σ.Δ.Δ.Α. Γραμματέας του Πρωτο¬ 
βάθμιου Πειθαρχικού Συμβουλίου ορίζεται διοικητικός 
υπάλληλος της Ε.Σ.Δ.Δ.Α. με απόφαση του Διευθυντή 
της Σχολής. 

Η θητεία των μελών του Πρωτοβάθμιου Πειθαρχικού 
Συμβουλίου είναι διετής. 

Η άρνηση ή η παράλειψη ορισμού εκπροσώπου από 
το Σύλλογο Εκπαιδευομένων, που τεκμαίρεται με την 
άπρακτη παρέλευση προθεσμίας είκοσι (20) ήμερόν από 
την υποβολή σχετικού ερωτήματος από το Διευθυντή 
της Ε.Σ.Δ.Δ.Α., δεν ασκεί επιρροή στη νομιμότητα της 
σύνθεσης του Πρωτοβάθμιου Πειθαρχικού Συμβουλίου 
και στο κύρος των αποφάσεων του. 

5. Το Δευτεροβάθμιο Πειθαρχικό Συμβούλιο απαρτί¬ 
ζεται από: 

(α)Έναν (1) Πάρεδρο του Νομικού Συμβουλίου του Κρά¬ 
τους ως Πρόεδρο, που υποδεικνύεται από τον Πρόεδρο 
του Νομικού Συμβουλίου του Κράτους 
(β)Ένα (1) μέλος του Δ.Σ. του Ε.Κ.Δ.Δ.Α. που φέρει την 
ιδιότητα του εμπειρογνώμονα 
(γ)Ένα (1) μέλος του Επιστημονικού - Εκπαιδευτικού 
Συμβουλίου που φέρει την ιδιότητα μέλους Δ.Ε.Π. 

(δ)Έναν (1) υπάλληλο που κατέχει θέση ευθύνης στην 
Ε.Σ.Δ.Δ.Α. και 

(ε) Τον Προϊστάμενο της διεύθυνσης του Ε.Κ.Δ.Δ.Α. 
που είναι αρμόδια για θέματα προσωπικού. 


Τα τακτικά και τα ισάριθμα αναπληρωματικά μέλη του 
Δευτεροβάθμιου Πειθαρχικού Συμβουλίου του Ε.Κ.Δ.Δ.Α. 
ορίζονται με απόφαση του Δ.Σ. του Ε.Κ.Δ.Δ.Α., ύστερα 
από εισήγηση του Διευθυντή της Ε.Σ.Δ.Δ.Α. Η θητεία των 
μελών του Δευτεροβάθμιου Πειθαρχικού Συμβουλίου 
είναι διετής. 

Γ ραμματέας του Δευτεροβάθμιου Πειθαρχικού Συμ¬ 
βουλίου ορίζεται διοικητικός υπάλληλος της Ε.Σ.Δ.Δ.Α. 
με απόφαση του Διευθυντή της Σχολής. 

Αρθρο 17 

Πειθαρχικές ποινές 

1. Για τα πειθαρχικά παραπτώματα του άρθρου 15 
παρ. 2 του παρόντος Κανονισμού Σπουδών δύναται να 
επιβάλλονται οι κατωτέρω πειθαρχικές ποινές στους 
εκπαιδευόμενους στην Ε.Σ.Δ.Δ.Α.: 

Οι πειθαρχικές ποινές που επιβάλλονται στους εκπαι¬ 
δευόμενους στην Ε.Σ.Δ.Δ.Α. είναι: 

(α) η έγγραφη επίπληξη 

(β) το πρόστιμο μέχρι το ποσό του ενός τρίτου (1/3) 
των μηνιαίων αποδοχών 

(γ) το πρόστιμο μέχρι τις αποδοχές έξι (6) μηνών 

(δ) η οριστική παύση. 

2. Ο Διευθυντής της Ε.Σ.Δ.Δ.Α. δύναται να επιβάλει 
την ποινή της έγγραφης επίπληξης και πρόστιμο μέχρι 
το ποσό του ενός τρίτου (1/3) των μηνιαίων αποδοχών. 

Το Πρωτοβάθμιο Πειθαρχικό Συμβούλιο δύναται να 
επιβάλει πρόστιμο μέχρι τις αποδοχές έξι (6) μηνών και 
την ποινή της οριστικής παύσης. 

3. Η ποινή της οριστικής παύσης επιβάλλεται για αδι¬ 
καιολόγητη απουσία από τις εκπαιδευτικές δραστηρι¬ 
ότητες, που υπερβαίνει τις δεκαπέντε (15) ημέρες εκ¬ 
παίδευσης συνεχώς ή συνολικά τις τριάντα (30) ημέρες 
εκπαίδευσης, καθώς και για τα ποινικά αδικήματα που 
αναφέρονται στο άρθρο 8 παρ. 1 του Υπαλληλικού Κώ¬ 
δικα. 

4. Γ ια την επιβολή οποιοσδήποτε πειθαρχικής ποινής 
σε εκπαιδευόμενο συνεκτιμώνται οι ιδιαίτερες συνθήκες 
τέλεσης του παραπτώματος και η εν γένει διαγωγή 
του εκπαιδευομένου και τηρείται η αρχή της αναλο- 
γικότητας. 

5. Σε περίπτωση που ο εκπαιδευόμενος διέπραξε πε¬ 
ρισσότερα πειθαρχικά παραπτώματα επιβάλλεται, κατά 
συγχώνευση, μία συνολική ποινή, κατά την επιμέτρηση 
της οποίας λαμβάνεται υπόψη από το πειθαρχικό όργα¬ 
νο η βαρύτητα όλων των πειθαρχικών παραπτωμάτων. 

Αρθρο 18 

Πειθαρχική διαδικασία 

1. Αρμόδιος για την άσκηση πειθαρχικής δίωξης είναι 
ο Διευθυντής της Ε.Σ.Δ.Δ.Α. 

2. Πριν από την άσκηση πειθαρχικής δίωξης, ο Διευθυ¬ 
ντής της Ε.Σ.Δ.Δ.Α. δύναται να διεξαγάγει ο ίδιος ή να 
αναθέσει σε υπάλληλο τη διενέργεια προκαταρκτικής 
εξέτασης, προκειμένου να διαπιστωθεί η τέλεση πει¬ 
θαρχικού παραπτώματος και οι συνθήκες τέλεσής του. 

Εκείνος που διενεργεί την προκαταρκτική εξέταση 
δύναται να εξετάζει μάρτυρες, να καλεί τον εκπαιδευό¬ 
μενο σε παροχή εξηγήσεων και γενικότερα να προβαίνει 
σε κάθε αναγκαία, για τη συγκέντρωση αποδεικτικών 
στοιχείων, ενέργεια. 

Αν από την προκαταρκτική εξέταση δεν προκύπτει η 
τέλεση πειθαρχικού παραπτώματος, εκείνος που διε- 

νεργεί την προκαταρκτική εξέταση συντάσσει σχετική 
αιτιολογημένη έκθεση και η υπόθεση τίθεται στο αρ¬ 
χείο. Αν, αντιθέτως, προκύπτει πειθαρχικό παράπτωμα, 
ο Διευθυντής της Ε.Σ.Δ.Δ.Α. καλεί τον εκπαιδευόμενο σε 
απολογία, οπότε και αρχίζει η πειθαρχική δίωξη. 

Στην κλήση σε απολογία καθορίζεται σαφώς το απο¬ 
διδόμενο πειθαρχικό παράπτωμα και τάσσεται εύλογη 
προθεσμία, η οποία δεν μπορεί να είναι βραχύτερη από 
δύο (2) ημέρες και μπορεί να παραταθεί μία μόνο φορά 
μετά από αιτιολογημένη έγγραφη αίτηση του εγκα- 
λουμένου. Η απολογία υποβάλλεται εγγράφως. Πριν 
από την απολογία, ο εγκαλούμενος έχει δικαίωμα να 
λάβει γνώση του πειθαρχικού φακέλου και να ζητήσει 
αντίγραφα των σχετικών εγγράφων. 

3. Ένορκη διοικητική εξέταση διατάσσεται από τον 
Διευθυντή της Ε.Σ.Δ.Δ.Α. σε περίπτωση που συντρέχουν 
σοβαρές υπόνοιες ή σαφείς ενδείξεις για τη διάπραξη 
πειθαρχικού παραπτώματος και διενεργείται από Προ¬ 
ϊστάμενο Τμήματος της Σχολής. Η ένορκη διοικητική 
εξέταση δεν συνιστά έναρξη της πειθαρχικής δίωξης και 
ολοκληρώνεται με την υποβολή αιτιολογημένης έκθεσης 
του υπαλλήλου που τη διενεργεί. 

Εφόσον με την έκθεση διαπιστώνεται η διάπραξη 
πειθαρχικού παραπτώματος από συγκεκριμένο εκπαι¬ 
δευόμενο, ο Διευθυντής της Ε.Σ.Δ.Δ.Α. υποχρεούται να 
ασκήσει πειθαρχική δίωξη. 

Η εξέταση του εκπαιδευομένου κατά το στάδιο της 
ένορκης διοικητικής εξέτασης δεν αναπληρώνει την 
κλήση σε απολογία. 

4. Αν ο Πειθαρχικώς Προϊστάμενος, ο οποίος έχει επι- 
ληφθεί, κρίνει ότι το παράπτωμα επισύρει ποινή ανώτε¬ 
ρη της αρμοδιότητάς του, παραπέμπει την υπόθεση στο 
Πρωτοβάθμιο Πειθαρχικό Συμβούλιο, οπότε και αρχίζει 
η πειθαρχική δίωξη. 

Στο παραπεμπτήριο έγγραφο πρέπει να προσδιορί¬ 
ζονται επακριβώς κατά τόπο και χρόνο τα πραγματικά 
περιστατικά που συνιστούν το πειθαρχικό παράπτωμα 
και ο διωκόμενος εκπαιδευόμενος. 

Ο Πρόεδρος του Πρωτοβάθμιου Πειθαρχικού Συμβουλί¬ 
ου, όταν λάβει το παραπεμπτήριο έγγραφο, ορίζει ως ει¬ 
σηγητή της πειθαρχικής υπόθεσης τον Υπεύθυνο Σπουδών 
καιΈρευνας που είναι μέλος του Πειθαρχικού Συμβουλίου, 
στον οποίο και παραδίδεται ο πειθαρχικός φάκελος. 

5. Πειθαρχική ανάκριση διεξάγεται υποχρεωτικά κατά 
τη διαδικασία ενώπιον του Πρωτοβάθμιου Πειθαρχικού 
Συμβουλίου. Η πειθαρχική ανάκριση διεξάγεται από τον 
Υπεύθυνο Σπουδών καιΈρευνας που είναι μέλος του 
Πρωτοβάθμιου Πειθαρχικού Συμβουλίου. Εκείνος που 
διενεργεί την πειθαρχική ανάκριση προβαίνει σε ανα- 
κριτικές πράξεις, όπως αναζήτηση εγγράφων, εξέταση 
μαρτύρων και του διωκόμενου εκπαιδευομένου. Κατά 
την πειθαρχική ανάκριση οι μάρτυρες εξετάζονται ενόρ¬ 
κως, είναι δε δυνατό να εξεταστεί και ο εγκαλούμενος, 
ο οποίος καταθέτει ανωμοτί. 

Η πειθαρχική ανάκριση ολοκληρώνεται με την κλή¬ 
ση σε απολογία του εγκαλούμενου κατά τα ως άνω 
οριζόμενα. 

Η εξέταση του εκπαιδευομένου κατά το στάδιο της 
πειθαρχικής ανάκρισης δεν αναπληρώνει την κλήση σε 
απολογία. Η απολογία υποβάλλεται εγγράφως. Ενώπιον 
των συλλογικών πειθαρχικών οργάνων επιτρέπεται στο 
διωκόμενο και η προφορική συμπληρωματική απολογία. 

Μετά την υποβολή της απολογίας, ο Πρόεδρος του 
Πρωτοβάθμιου Πειθαρχικού Συμβουλίου προσδιορίζει 

τον τόπο, την ημέρα και την ώρα συζήτησης της υπό¬ 
θεσης με πράξη του, η οποία κοινοποιείται στον εγκα- 
λούμενο. 

Ο εγκαλούμενος έχει το δικαίωμα να παραστεί ενώ¬ 
πιον του Πρωτοβάθμιου Πειθαρχικού Συμβουλίου για να 
εκθέσει τις απόψεις του. 

6. Οι αποφάσεις του Πειθαρχικώς Προϊσταμένου υπό- 
κεινται σε ένσταση ενώπιον του Πρωτοβάθμιου Πειθαρ¬ 
χικού Συμβουλίου. 

Οι αποφάσεις του Πρωτοβάθμιου Πειθαρχικού Συμ¬ 
βουλίου υπόκεινται σε ένσταση ενώπιον του Δευτερο¬ 
βάθμιου Πειθαρχικού Συμβουλίου. 

Η ένσταση ασκείται στην Ε.Σ.Δ.Δ.Α. εντός προθεσμίας 
δέκα (10) ημερών από την κοινοποίηση της απόφασης 
στον εκπαιδευόμενο και διαβιβάζεται στο αρμόδιο πει¬ 
θαρχικό όργανο. Η προθεσμία για την άσκηση ένστα¬ 
σης και η άσκησή της αναστέλλουν την εκτέλεση της 
πειθαρχικής απόφασης. 

Η πειθαρχική απόφαση κοινοποιείται σε αντίγραφο 
με μέριμνα της Ε.Σ.Δ.Δ.Α. στον εκπαιδευόμενο, στον 
οποίο και γνωστοποιείται η τυχόν δυνατότητα άσκησης 
ένστασης ενώπιον του αρμοδίου οργάνου και η σχετική 
προθεσμία άσκησής της. 

Ενώπιον του Δευτεροβάθμιου Πειθαρχικού Συμβουλίου 
εφαρμόζονται οι ανωτέρω περιγραφόμενες διαδικασίες. 

7. Κυρωμένα αντίγραφα των αποφάσεων, με τις οποίες 
επιβάλλεται πειθαρχική ποινή σε εκπαιδευόμενο, τίθε¬ 
νται στον ατομικό υπηρεσιακό του φάκελο. 

Ειδικώς, προκειμένου για παραπτώματα που σχετί¬ 
ζονται αμιγώς με τα σπουδαστικά καθήκοντα, διαγρά¬ 
φονται αυτοδικαίως η ποινή της έγγραφης επίπληξης 
μετά ένα (1) έτος και η ποινή του προστίμου μετά τρία 
(3) έτη. Ο χρόνος της διαγραφής υπολογίζεται από την 
εκτέλεση της πειθαρχικής ποινής. 

8. Η πειθαρχική διαδικασία ολοκληρώνεται το αργό¬ 
τερο εντός δύο (2) μηνών από την κλήση σε απολογία 
ενώπιον οποιοδήποτε πειθαρχικού οργάνου. 

ΜΕΡΟΣ ΠΕΜΠΤΟ: 

ΤΕΛΙΚΕΣ ΔΙΑΤΑΞΕΙΣ 

Άρθρο 19 
Τελικές Διατάξεις 

1. Από την έναρξη ισχύος του παρόντος καταργούνται 
οι διατάξεις του Κανονισμού Σπουδών που εγκρίθηκε 
με τη με αριθ. 3822/12.11.2012 Απόφαση του Δ.Σ. του 
Ε.Κ.Δ.Δ.Α. (ΦΕΚ 3297 Β'), με εξαίρεση τη διάταξη του 
άρθρου 19 παρ. 1 που εξακολουθεί να ισχύει για τους 
σπουδαστές της ΚΒ' Εκπαιδευτικής σειράς. 

2. Ο Κανονισμός Σπουδών της Ε.Σ.Δ.Δ.Α. αναρτάται 
στο δικτυακό τόπο του Ε.Κ.Δ.Δ.Α. 

Αρθρο 20 
Έναρξη ισχύος 

Οι διατάξεις του παρόντος Κανονισμού Σπουδών 
ισχύουν από τη δημοσίευσή του στην Εφημερίδα της 
Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Ιανουάριου 2014 

Ο Πρόεδρος Δ.Σ. 

ΠΑΥΛΟΣ Δ. ΠΕΖΑΡΟΣ 

